CELEX: 32014R0291
Language: fi
Date: 2014-03-21 00:00:00
Title: Komission täytäntöönpanoasetus (EU) N:o 291/2014, annettu 21 päivänä maaliskuuta 2014 , asetuksen (EY) N:o 1289/2004 muuttamisesta siltä osin kuin on kyse rehun lisäaineena käytettävän dekokinaatin varoajasta ja jäämien enimmäismääristä  ETA:n kannalta merkityksellinen teksti

22.3.2014   
            
            
               FI
            
            
               Euroopan unionin virallinen lehti
            
            
               L 87/87
            
         
      KOMISSION TÄYTÄNTÖÖNPANOASETUS (EU) N:o 291/2014,
   annettu 21 päivänä maaliskuuta 2014,
   asetuksen (EY) N:o 1289/2004 muuttamisesta siltä osin kuin on kyse rehun lisäaineena käytettävän dekokinaatin varoajasta ja jäämien enimmäismääristä
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon eläinten ruokinnassa käytettävistä lisäaineista 22 päivänä syyskuuta 2003 annetun Euroopan parlamentin ja neuvoston asetuksen (EY) N:o 1831/2003 (1) ja erityisesti sen 13 artiklan 3 kohdan,
   sekä katsoo seuraavaa:
   
               (1)
            
            
               Asetuksessa (EY) N:o 1831/2003 säädetään mahdollisuudesta muuttaa rehun lisäaineen hyväksyntää hyväksynnän haltijan pyynnöstä ja Euroopan elintarviketurvallisuusviranomaisen, jäljempänä ’elintarviketurvallisuusviranomainen’, lausunnon perusteella.
            
         
               (2)
            
            
               Kokkidiostaattien ja muiden lääkkeenkaltaisten aineiden ryhmään kuuluvan dekokinaatin käyttö rehun lisäaineena broilerien ruokinnassa hyväksyttiin kymmeneksi vuodeksi neuvoston direktiivin 70/524/ETY (2) mukaisesti komission asetuksella (EY) N:o 1289/2004 (3).
            
         
               (3)
            
            
               Hyväksynnän haltija toimitti hakemuksen, jossa pyydettiin hyväksytyn varoajan lyhentämistä kolmesta päivästä nollaan päivään ennen teurastusta ja jäämien enimmäismäärien (MRL-arvojen) vahvistamista lisäainetta saaneista eläimistä peräisin oleville maksalle (1,0 mg/kg), munuaisille (0,8 mg/kg), lihakselle (0,5 mg/kg) ja nahkalle/rasvalle (1,0 mg/kg). Hyväksynnän haltija toimitti olennaiset tiedot hakemuksensa tueksi.
            
         
               (4)
            
            
               Elintarviketurvallisuusviranomainen totesi 12 päivänä syyskuuta 2013 antamassaan lausunnossa (4), että varoajan muuttaminen kolmesta päivästä nollaan päivään ei vaaranna kuluttajien turvallisuutta ja että toimitetut uudet tiedot vahvistavat, ettei MRL-arvoja ole tarpeen vahvistaa.
            
         
               (5)
            
            
               Tarkastusten toteutettavuuden varmistamiseksi katsottiin kuitenkin aiheelliseksi vahvistaa MRL-arvot hakijan ehdottamalla tavalla.
            
         
               (6)
            
            
               Asetuksen (EY) N:o 1831/2003 5 artiklassa säädetyt edellytykset täyttyvät.
            
         
               (7)
            
            
               Sen vuoksi asetusta (EY) N:o 1289/2004 olisi muutettava.
            
         
               (8)
            
            
               Tässä asetuksessa säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Muutetaan asetuksen (EY) N:o 1289/2004 liite tämän asetuksen liitteen mukaisesti.
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 21 päivänä maaliskuuta 2014.
      
         
            Komission puolesta
         
         
            Puheenjohtaja
         
         José Manuel BARROSO
         
      
   
   
      (1)  EUVL L 268, 18.10.2003, s. 29.
   
      (2)  Neuvoston direktiivi 70/524/ETY, annettu 23 päivänä marraskuuta 1970, rehujen lisäaineista (EYVL L 270, 14.12.1970, s. 1).
   
      (3)  Komission asetus (EY) N:o 1289/2004, annettu 14 päivänä heinäkuuta 2004, kokkidiostaattien ja muiden lääkkeenkaltaisten aineiden ryhmään kuuluvan Deccox®-lisäaineen käytön hyväksymisestä rehuissa kymmeneksi vuodeksi (EUVL L 243, 15.7.2004, s. 15).
   
      (4)  EFSA Journal 2013; 11(10):3370.
   
      LIITE
      Korvataan asetuksen (EY) N:o 1289/2004 liite seuraavasti:
      
         
            ”LIITE
            
                        Lisäaineen rekisterinumero
                     
                     
                        Lisäaineen liikkeeseen laskemisesta vastaavan henkilön nimi ja rekisterinumero
                     
                     
                        Lisäaine (kauppanimi)
                     
                     
                        Koostumus, kemiallinen kaava, kuvaus, analyysimenetelmä
                     
                     
                        Eläinlaji tai -ryhmä
                     
                     
                        Enimmäisikä
                     
                     
                        Vähimmäispitoisuus
                     
                     
                        Enimmäispitoisuus
                     
                     
                        Muut määräykset
                     
                     
                        Hyväksynnän voimassaolo päättyy
                     
                     
                        Jäämien enimmäismäärät asianomaisissa eläinperäisissä elintarvikkeissa
                     
                  
                        mg tehoainetta / kg täysrehua, jonka kosteuspitoisuus on 12 %
                     
                  
                        
                           Kokkidiostaatit ja muut lääkkeenkaltaiset aineet
                        
                     
                  
                        E 756
                     
                     
                        Zoetis Belgium SA
                     
                     
                        Dekokinaatti (Deccox)
                     
                     
                        
                                     
                                 
                                 
                                    
                                       Lisäaineen koostumus
                                    
                                    Dekokinaatti: 60,6 g/kg
                                    Puhdistettu hajuton soijaöljy: 28,5 g/kg
                                    Vehnärehujauho: q.s. 1 kg
                                 
                              
                                     
                                 
                                 
                                    
                                       Tehoaine
                                    
                                    Dekokinaatti
                                    C24H35NO5
                                    
                                    Etyyli-6-dekyloksi-7-etoksi-4-hydroksikinoliini-3-karboksylaatti
                                    CAS-numero: 18507-89-6
                                 
                              
                                     
                                 
                                 
                                    Kemiallisesti samantyyppiset epäpuhtaudet:
                                    6-dekyloksi-7-etoksi-4-hydroksikinoliini-3-karboksyylihappo: < 0,5 %
                                    Metyyli-6-dekyloksi-7-etoksi-4-hydroksikinoliini-3-karboksylaatti: < 1,0 %
                                    Dietyyli-4-dekyloksi-3-etoksianiliinimetyleenimalonaatti: < 0,5 %
                                 
                              
                                     
                                 
                                 
                                    
                                       Analyysimenetelmä
                                        (1)
                                    
                                    Dekokinaatin määrittäminen lisäaineesta, esiseoksista ja rehusta:
                                    Suuren erotuskyvyn käänteisfaasinestekromatografia käyttäen fluoresenssidetektoria (RP-HPLC-FL) – EN 16162
                                    Dekokinaatin määrittäminen kudoksista:
                                    Kolmoiskvadrupolimassaspektrometriin kytketty korkean erotuskyvyn käänteisfaasinestekromatografia (RP-HPLC-MS/MS).
                                 
                              
                     
                        Broilerit
                     
                     
                         
                     
                     
                        20
                     
                     
                        40
                     
                     
                        —
                     
                     
                        17. heinäkuuta 2014
                     
                     
                        1 000 μg dekokinaattia / kg tuoretta maksaa ja tuoretta nahkaa+rasvaa;
                        800 μg dekokinaattia / kg tuoretta munuaista;
                        500 μg dekokinaattia / kg tuoretta lihasta.
                     
                  
      
      
         (1)  Analyysimenetelmiä koskevia yksityiskohtaisia tietoja on saatavissa seuraavasta vertailulaboratorion osoitteesta: http://irmm.jrc.ec.europa.eu/EURLs/EURL_feed_additives/Pages/index.aspx”